open-index/open-wikipedia-markdown huggingface dataset:
Geografi Perancis

Sementara Perancis Metropolitan terletak di Eropah Barat, Perancis juga mempunyai sebilangan wilayah di Amerika Utara, Caribbean, Amerika Selatan, bahagian selatan Lautan Hindi, Lautan Pasifik, dan Antartika. Wilayah-wilayah ini mempunyai bentuk kerajaan yang berbeza-beza dari jabatan seberang laut hingga kolektiviti seberang laut.

Perancis Metropolitan meliputi 551,695&nbsp;kilometer persegi (213,010&nbsp;batu persegi) menjadikannya negara yang terbesar dari segi keluasan dalam Kesatuan Eropah, hanya sedikit lebih besar berbanding Sepanyol. Perancis memiliki pelbagai landskap, dari dataran pantai di utara dan barat hingga banjaran gunung Alps di tenggara, Massif Central (Pusat Puncak Gunung) di selatan tengah dan pergunungan Pyrene di bahagian barat dayanya. Pada ketinggian 4,807&nbsp;meter (15,770&nbsp;kaki) atas paras laut, puncak tertinggi di Eropah Barat, Mont Blanc, terletak di banjaran Alps pada sempadan antara Perancis dan Itali. Perancis Metropolitan juga mempunyai sistem sungai menyeluruh seperti Sungai Loire, Garonne, Seine dan Rhône, yang memisahkan Massif Central daripada Alps dan mengalir ke laut Mediterranean di Camargue, titik terendah di Perancis (2&nbsp;m&nbsp;/ 6.5&nbsp;kaki bawah paras laut). Corsica terletak di luar pesisiran Mediterranean.

Jumlah keluasan tanah Perancis, termasuk jabatan-jabatan dan wilayah-wilayah seberang lautnya (kecuali Tanah Adélie), ialah 674,843&nbsp;kilometer persegi (260,558&nbsp;batu persegi), iaitu 0.45% jumlah keluasan tanah Bumi. Namun begitu, Perancis memiliki zon ekonomi eksklusif kedua terbesar di dunia, meliputi 11,035,000 kilometer persegi (4,260,000&nbsp;batu persegi), iaitu kira-kira 8% jumlah keluasan segala zon ekonomi eksklusif di dunia, mengekori Amerika Syarikat (11,351,000&nbsp;km²&nbsp;/ 4,383,000&nbsp;batu persegi) dan mendahului Australia (8,232,000&nbsp;km²&nbsp;/ 3,178,000&nbsp;batu persegi).

Perancis Metropolitan terletak di antara selarian 41° dan 50° Utara, pada sisi barar Eropah dan maka itu, terletak dalam lingkungan zon sederhana utara. Bahagian utara dan barat laut mengalami iklim sederhana, namun, satu gabungan pengaruh maritim, latitud dan altitud menghasilkan kepelbagaian iklim di baahgian-bahagian lain dalam Perancis Metropolitan. Bahagian tenggara didominasi iklim Mediterranean. Di barat, iklimnya ditakluki iklim lautan dengan curahan hujan yang banyak, musim sejuk yang ringan dan musim panas yang nyaman. Di pedalaman, iklimnya lebih cenderung kepada iklim benua dengan musim panas yang terik dan diselubungi ribut, musim sejuk yang lebih dingin dan kurangnya hujan. Iklim Alps dan kawasan pergunungan lain terutamanya beriklim Alps secara semulajadi dengan bilangan hari-hari yang mengalami suhu di bawah paras beku melebihi 150 setiap tahun dan liputan salji bertahan sehingga enam bulan.

## Rujukan
Demografi Perancis

Dengan jumlah penduduk yang dianggarkan pada 64 juta orang, Perancis ialah negara ke-23 paling ramai penduduknya di dunia. Bandar raya-bandar raya terbesar di Perancis ialah Paris, Marseille, Lyon, Toulouse, Nice, dan Nantes.

Pada tahun 2003, pertumbuhan populasi semulajadi Perancis (tidak termasuk imigrasi) merupakan punca terbesar keseluruhan perumbuhan populasi semulajadi dalam Kesatuan Eropah. Pada tahun 2004, kadar pertumbuhan populasi ialah 0.68% dan kemudian pada tahun 2005 kadar kelahiran dan kesuburan terus meningkat. Peningkatan semula kelahiran berbanding kematian meningkat kepada 299,800 pada tahun 2006. Kadar kesuburan sepanjang hayat meningkat ke 2.00 pada tahun 2007, berbanding 1.92 pada tahun 2004.
Pada tahun 2004, sejumlah 140,033 orang berhijrah ke Perancis; antaranya 90,250 orang berasal dari Afrika dan 13,710 orang pula dari Eropah. Pada tahun 2005, tahap imigrasi jatuh sedikit pada 135,890. Perancis ialah sebuah negara yang pelbgai kaum. Menurut Institut Kebangsaan Perancis untuk Kajian Statistik dan Ekonomi, Perancis mempunyai kira-kira 4.9 juta orang pendatang kelahiran asing, antaranya 2 juta have sudah meraih kewarganegaraan Perancis. Perancis merupakan destinasi leading perlindungan utama di Eropah Barat dengan anggaran 50,000 permohonan pada tahun 2005 (jatuh 15% dari tahun 2004). Kesatuan Eropah membenarkan pergerakan bebas antara negara-negara ahlinya. Meskipun UK (serta Ireland) tidak mengenakan apa-apa sekatan, namun Perancis pula mengenakan in sekatan untuk mengawal penghijrahan Eropah Timur.

Menurut Artikel 2 Perlembagaan, bahasa Perancis ialah satu-satunya bahasa rasmi Perancis sejak tahun 1992. Ini menjadikan Perancis satu-satunya negara Eropah barat (tidak termasuk negara kecil) yang mempunyai satu bahasa rasmi sahaja. 

## Rujukan
Kebudayaan Perancis

**Kebudayaan Perancis** dibentuk oleh geografinya, melalui peristiwa-peristiwa bersejarah yang mendalam, serta kuasa-kuasa dalam dan luar negara. Negara Perancis, khususnya ibu kota Paris, memainkan peranan penting sebagai pusat kebudayaan tinggi dan seni perhiasan seluruh Eropah sejak abad ke-17, dan seluruh dunia sejak abad ke-19. Sejak akhir abad ke-19, Perancis juga memainkan peranan penting dalam seni moden, wayang gambar, fesyen dan masakan. Kepentingan budaya Perancis turun naik mengikut peredaran zaman, bergantung pada kepentingan ekonomi, politik dan tenteranya. Budaya Perancis masa kini diketengahkan oleh perbezaan sosioekonomi dan serantau yang besar serta kencenderungan kesatuan yang teguh.
Politik Jerman

Jerman ialah sebuah republik persekutuan yang mengamalkan demokrasi berperwakilan dan berparlimen. Sistem politik di Jerman beroperasi dalam rangka kerja satu dokumen bertaraf perlembagaan yang dipersetujui pada tahun 1949 yang dipanggil ''Grundgesetz'' (Hukum Asas). Dengan memanggilnya *Grundgesetz* dan bukannya *Verfassung* (perlembagaan), penulis-penulisnya ingin menyampaikan hasrat bahawa dokumen ini akan digantikan dengan sebuah perlembagaan yang lebih elok tatkala seluruh Jerman disatukan dalam sebuah negara. Pindaan-pindaan ke atas *Grundgesetz* selalunya memerlukan majoriti dua pertiga di dalam parlimen dan juga Majlis Persekutuan. Namun bagi perkara-perkara yang menjamin hak asasi manusia, pengasingan kuasa, rangka persekutuan dan hak menentang usaha menggulingkan perlembagaan adalah kekal dan tidak boleh dipinda. Walaupun penggunaannya hanya dirancang sehingga penyatuan semula, *Grundgesetz* masih lagi terus digunakan sehingga hari ini dengan beberapa pindaan-pindaan kecil.

Ketua Negara Jerman ialah  *Bundespräsident* (Presiden Persekutuan). Penjawat ke jawatan ini - ketika ini ialah Horst Köhler - dilantik oleh *[[Bundesversammlung]]* (Majlis Perhimpunan Persekutuan), iaitu sebuah institusi yang mengandungi anggota-anggota  parlimen dan perwakilan negeri-negeri. Jawatan kedua tertinggi di Jerman mengikut aturan ialah *Bundestagpräsident* (Presiden Parlimen) yang dilantik oleh parlimen dan berperanan mengawalselia sesi harian badan itu. Jawatan seterusnya pula ialah canselor yang dicalonkan oleh Presiden Parlimen setelah diundi oleh ahli-ahlinya. Canselor boleh digulingkan melalui satu undian tidak percaya yang membina. *Membina* di sini bermaksud parlimen boleh melantik penggantinya yang baru dengan serta-merta.

Canselor Jerman, yang ketika ini dijawat oleh Angela Merkel, adalah ketua kerajaan dan beliau menjalankan kuasa-kuasa eksekutif, sama seperti seorang Perdana Menteri di demokrasi berparlimen yang lain. Kuasa perundangan terletak di bahu Parlimen dan Majlis Persekutuan dan kedua-duanya membentuk satu badan perundangan yang unik. Parlimen dipilih melalui pilihan raya yang mengamalkan sistem perwakilan bercampur yang bernisbah (Inggeris: *mixed-member proportional system*). Ahli-ahli Majlis Persekutuan pula mewakili kerajaan-kerajaan negeri malah turut menganggotai kabinet negeri. Mereka ini bertugas seperti seorang duta negeri dan boleh dipecat atau digantikan oleh kerajaan negeri pada bila-bila masa.

Sejak tahun 1949 sistem  politik di Jerman didominasi oleh Kesatuan Demokratik Kristian (CDU) dan juga Parti Demokratik Sosial Jerman (SPD). Namun, terdapat juga beberapa parti kecil seperti Parti Demokratik Bebas yang liberal, Pakatan '90/Hijau dan Parti Kiri yang turut diwakili di parlimen juga memainkan peranan penting.

## Rujukan
Sains dan teknologi di Jerman

Pencapaian **sains dan teknologi di Jerman** adalah penting dan usaha penyelidikan dan pembangunan merupakan satu bahagian penting ekonomi negara ini.

Jerman telah melahirkan ramai pengkaji terkemuka di dalam pelbagai bidang sains dan teknologi. Hadiah Nobel telah dianugerahkan kepada 100 orang penerima yang berasal dari negara ini. Hasil kerja Albert Einstein dan Max Planck menjadi asas kepada ilmu fizik moden, yang kemudiannya dibangunkan oleh Werner Heisenberg dan Max Born. Mereka ini didahului oleh ahli-ahli fizik seperti Hermann von Helmholtz, Joseph von Fraunhofer dan Gabriel Daniel Fahrenheit. Wilhelm Conrad Röntgen telah menemui Sinar-X yang dipanggil *Röntgenstrahlen* () di dalam bahasa Jerman dan beberapa bahasa lain. Penemuannya ini menjadikannya penerima pertama *Hadiah Nobel dalam Fizik* pada tahun 1901. Werner von Braun telah membangunkan roket angkasa lepas pertama (roket pertama melepasi 100 km sempadan ke angkasa lepas) dan kemudiannya menjadi anggota terkemuka NASA dan membangunkan roket bulan Saturn V, yang membawa kepada kejayaan Amerika Syarikat melalui Rancangan Apollo. Hasil kerja Heinrich Rudolf Hertz di dalam bidang sinaran elektomagnet adalah penting dalam pembangunan teknologi telekomunikasi moden. Melalui pembinaan makmal pertama di Universiti Leipzig pada tahun 1879, Wilhelm Wundt dianggap sebagai pengasas bidang psikologi sebagai sains empirik bebas. Sumbangan Alexander von Humboldt sebagai ahli sains semula jadi dan peneroka pula kemudiannya menjadi asas kepada biogeografi.

Beberapa ahli matematik terkemuka juga telah dilahirkan di Jerman, termasuklah Carl Friedrich Gauss, David Hilbert, Bernhard Riemann, Gottfried Leibniz, Karl Weierstrass dan Hermann Weyl. Jerman juga merupakan tempat kediaman banyak pereka dan jurutera terkenal seperti Johannes Gutenberg, yang mencipta mesin pencetak boleh gerak; Hans Geiger, pereka pembilang Geiger; dan Konrad Zuse, yang mula-mula mencipta komputer digital automatik. Pereka, pencipta, jurutera dan usahawan seperti Ferdinand von Zeppelin, Otto Lilienthal, Gottlieb Daimler, Rudolf Diesel, Hugo Junkers dan Karl Benz telah membantu membentuk sistem kenderaan dan pengangkutan udara moden.

Institusi-institusi kajian sains yang penting di Jerman ialah Persatuan Max Planck, Masyarakat-Helmholtz  dan Persatuan Fraunhofer. Mereka mempunyai hubungan samada secara bebas atau luaran dengan sistem universiti dan menyumbang dalam jumlah yang agak besar terhadap usaha-usaha saintifik di negara ini. Anugerah berprestij Hadiah Gottfried Wilhelm Leibniz dianugerahkan kepada sepuluh orang ahli sains dan akademik pada setiap tahun. Dengan hadiah maksimum €2.5 juta bagi setiap anugerah, ia merupakan salah satu hadiah kajian tertiinggi di dunia.

## Rujukan
Pendidikan di Jerman

Tanggungjawab terhadap **pendidikan di Jerman** diserahkan kepada negeri-negeri sementara kerajaan persekutuan hanya memiliki peranan kecil. Pendidikan pra-sekolah yang tidak diwajibkan disediakan untuk kanak-kanak berusia tiga hingga enam tahun. Selepas itu, mereka diwajibkan menghadiri pengajian di sekolah selama sekurang-kurangnya sembilan tahun. Pendidikan rendah selalunya berlangsung selama empat tahun dan sekolah-sekolah awam tidak disusun mengikut kategori pada tahap ini. Berbeza pula di peringkat menengah, sistem persekolahan dibahagikan kepada empat jenis berlandaskan kemahiran atau keupayaan murid-murid seperti yang dicadangkan oleh guru, iaitu: *[[Gymnasium]]*, yang turut dihadiri oleh murid-murid yang berbakat besar yang menyediakan mereka ke arah pengajian di universiti dengan kehadiran sekitar lapan atau sembilan tahun bergantung kepada tahap murid-murid; *[[Realschule]]*, yang menawarkan pengajian lebih terbuka dan meluas bagi murid-murid tahap pertengahan yang berlangsung sehingga enam tahun; *[[Hauptschule]]*, yang menawarkan pengajian vokasional; dan juga *[[Sekolah komprehensif|Gesamtschule]]* atau sekolah komprehensif yang menggabungkan ketiga-tiga jenis sekolah menengah di bawah satu bumbung.

Rancangan Penilaian Murid-murid Antarabangsa (PISA) yang dikendalikan oleh OECD, menilai kemahiran murid-murid berumur 15 tahun di negara-negara ahli dan beberapa negara-negara rakan. Pada tahun 2006, murid-murid memperbaiki kedudukan mereka dari tahun-tahun sebelumnya dengan menduduki tangga ke-13 (atas purata) dalam kemahiran sains, tangga ke-20 dalam kemahiran matematik dan tangga ke-18 dalam kemahiran membaca. Memandangkan tahap kecerunan sosio-ekonomi di Jerman lebih tinggi, pencapaian di Jerman dipengaruhi kuat faktor-faktor sosio-ekonomi berbanding negara-negara lain.

Untuk memasuki sebuah universiti, murid-murid sekolah menengah perlulah menduduki peperiksaan *[[Abitur]]*, yang menyamai Sijil Tinggi Pelajaran Malaysia. Namun, murid-murid yang memiliki sijil daripada sekolah vokasional boleh juga memohon. Sebuah sistem perantisan yang dipanggil *Duale Ausbildung* membolehkan murid-murid menghadiri latihan vokasional dengan *bekerja* (*belajar*) di syarikat-syarikat perusahaan selain sekolah latihan khas yang dikendalikan kerajaan. Kebanyakan universiti di Jerman dimiliki oleh kerajaan negeri dan mengenakan yuran pengajian yang berbeza-beza dari €50 hingga ke €500 bagi satu semester pengajian.

Universiti-universiti Jerman diakui di peringkat antarabangsa, sekaligus menonjolkan nilai pengajian yang tinggi di negara ini. Di dalam "*Kedudukan Universiti Dunia THES-QS*" pada tahun 2007, tiga buah universiti awam Jerman menduduki tangga 100 utama dunia, manakala 11 yang lain menghuni kedudukan 200 utama.

## Rujukan
Politik Singapura

Singapura ialah sebuah republik berparlimen yang mengamalkan parlimen ekadewan berlandaskan sistem Westminster, yang mewakili pelbagai kawasan pemilihan. Perlembagaan Singapura menetapkan demokrasi berperwakilan sebagai sistem politik negara. Parti Tindakan Rakyat (PETIR atau PAP) berjaya menguasai Parlimen di setiap pilihan raya sejak negara mula memerintah sendiri pada tahun 1959. 

Sebahagian besar kuasa ekesekutif terletak pada kabinet yang diketuai oleh Perdana Menteri. Jawatan Presiden Singapura yang asalnya berbentuk istiadat, diberi sedikit kuasa veto pada tahun 1991 untuk beberapa keputusan penting seperti penggunaan rizab negara dan pelantikan jawatan kehakiman. Cabang perundangan kerajaan tak lain tak bukan Parlimen.

Pilihan raya parlimen di Singapura berlandaskan undian pemenang undi terbanyak untuk kawasan pemilihan perwakilan berkumpulan sejak pindaan Akta Pilihan Raya Parlimen pada tahun 1991.

Anggota-anggota Parlimen (MP) terdiri daripada ahli-ahli yang terpilih, tanpa kawasan undi dan dicalon. Majoriti MP ini dipilih menerusi Pilihan Raya Umum berasaskan sistem pemenang undi terbanyak, dan mewakili Kawasan Perwakilan Perseorangan (*Single Member Constituencies*, SMC) atau Kawasan Undi Perwakilan Berkumpulan (*Group Representation Constituencies*, GRC).

Singapura tekal menjaga maruahnya di antara negara yang paling kurang amalan rasuah di dunia oleh Transparency International.

Sungguhpun diwarisi dari penjajahan Inggeris, dan banyak menerapkan unsur-unsur undang-undang am Inggeris, namun undang-undang Singapura nampaknya sudah menyimpang dari tradisi itu sejak merdeka. Misalnya, sistem perbicaraan juri dimansuhkan.

Antara undang-undang dan hukuman Singapura termasuk hukuman dera kehakiman dalam bentuk merotan untuk kesalahan seperti rogol, keganasan, rusuhan, salah guna dadah, perosakan harta awam, dan beberapa kesalahan imigresen. Singapura juga mengenakan hukuman mati mandatori untuk pembunuhan darjah pertama dan pengedaran dadah. Amnesty International menganggarkan bahawa Singapura mungkin mencatat “kadar hukuman mati berbanding jumlah penduduk terbesar di dunia”. Pihak kerajaan bertegas bahawa Singapura selaku negara berdaulat berhak untuk menentukan sistem kehakiman sendiri dan mengenakan hukuman yang setimpal seperti yang dirasainya.

## Lihat juga

* Pemerintah Singapura
* Parti-parti politik Singapura

## Pautan luar

*Istana
*Parlimen Singapura
*Kabinet Singapura
*Mahkamah Agung Singapura
Kebudayaan Singapura

Singapura adalah sebuah negara kecil yang didiami keturunan imigran dari pelbagai kaum, terutamanya orang Cina, Melayu, India, Arab, dan Eropah. Pada masa ini sebuah budaya "Singapura" yang unik belum berputik kerana tren perkahwinan antara kaum tidak berleluasa. Namun, sebuah kumpulan masyarakat yang dikenali sebagai kaum Peranakan atau 'Baba' wujud akibat perkahwinan di antara masyarakat Melayu dan Cina pada masa silam. Setiap kaum di Singapura masih berpegang teguh kepada adat dan budaya masing-masing dan ini dibuktikan dengan adanya pelbagai perayaan yang terdapat di Singapura seperti: Tahun Baru Cina, Hari Wesak, Hari Raya Puasa, Hari Raya Haji, Diwali, Krismas dan Tahun Baru.
Sejarah Taiwan

Taiwan pada asalnya adalah jajahan Jepun pada tahun 1895-1945, hasil kekalahan teruk dinasti Qing selepas Perang China-Jepun Pertama. Selepas kekalahan yang dialami Jepun pada Perang Dunia Kedua, Taiwan telah diberikan kepada tentera Perikatan dan diduduki oleh Republik China. Ia diperintah oleh kerajaan tentera yang korup, lantas ia terjerumus kedalam keadaan kelam-kabut yang mencapai kemuncaknya pada peristiwa 228. Darurat telah diistiharkan pada tahun 1948.

Dalam keadaan tidak menentu ini, selepas kekalahan yang dialami kerajaan parti KMT di tanah besar China pada tahun 1949, Chiang Kai-shek mengberi order berpindah ke pulau Taiwan dan mengistiharkan bandaraya Taipei sebagai ibu negara sementaranya. 2 juta penduduk tanah besar China juga telah mengikuti beliau ke Taiwan, lantas menjadikan jumlah penduduk pulau kecil itu bertambah ke 8 juta.

Semasa era Perang Dingin, Republik China dinampakkan Barat sebagai "Negara China yang bebas" dan suatu bentuk penentangan terhadap Komunisme, manakala Republik Rakyat China telah dilihat sebagai "China Merah" atau "China Komunis". Kerajaan Republik China diiktiraf sebagai satu-satunya kerajaan keseluruhan tanah besar China dan Taiwan yang sah oleh PBB dan kebanyakan negara Barat sehingga tahun 1970-an. Negara Timur juga sedemikian rupa.
 
Taiwan terus berada di bawah pemerintahan darurat seperti yang diperuntukkan di bawah "Provisyen Sementara Efektif Semasa Pemberontakan Komunis" () dan pemerintahan satu parti sehingga empat dekad dari tahun 1948 ke tahun 1987, apabila Presiden Chiang Ching-kuo dan Lee Teng-hui, iaitu Presiden pertama Taiwan yang merupakan penduduk tempatan, secara beransur mengliberalisasikan dan mengdemokrasikan system pemerintahan.

Pada tahun 2000, Chen Shui-bian dari parti pro-Merdeka Parti Progresif Demokrat (DPP) memenangi pilihan raya presiden dan menjadi Presiden pertama ROC yang bukan daripada parti KMT. Dalam pilihanraya presiden yang berlangsung pada tahun 2004, selepas peristiwa penembakan 19/3 yang berlaku satu hari sebelum hari mengundi, Chen dilantik semula sebagai Presiden Taiwan dengan kemenangan tipis 0.2%. Parti pimpinan Chen, DPP, juga gagal menguasai dewan undangan dengan memenangi mejoriti kerusi, dan kalah kepada parti KMT yang mahukan penyatuan semula dengan tanah besar China pada tahun 2005. Akan tetapi, DPP berjaya menguasai Dewan Undangan Nasional Republik China.

## Lihat juga
* Sejarah Republik China
* Taraf politik Taiwan
Ulul Azmi

**Ulul Azmi** adalah gelaran yang diberikan kepada para rasul yang memiliki kedudukan tinggi/istimewa kerana ketabahan dan kesabaran yang luar biasa, dalam menyebarkan agama Islam.

Di antara 25 rasul, terdapat 5 orang rasul yang mendapatkan gelaran Ulul Azmi. Ulul Azmi adalah gelaran yang diberikan kepada rasul Allah yang memiliki ketabahan yang luar biasa dalam menyampaikan risalahnya.

## Gelaran Ulul Azmi
5 orang rasul yang memiliki gelaran Ulul Azmi adalah:-
# Nabi Nuh a.s.
# Nabi Ibrahim a.s.
# Nabi Musa a.s.
# Nabi Isa a.s.
# Nabi Muhammad s.a.w.

## Dalil al-Quran tentang Ulul Azmi
Firman Allah S.W.T: Maksudnya:

Mengenai lima orang rasul yang diutuskan oleh Allah setelah dipilih daripada kalangan para nabi yang digelar sebagai rasul Ulul Azmi memang dinyatakan dalam Al-Quran sebagaimana firman Allah S.W.T:

## Sebab diberi gelaran Ulul Azmi
# Mendapat pengiktirafan Allah s.w.t.
# Memiliki kesabaran yang tinggi semasa berdakwah
# Sentiasa memohon kepada Allah s.w.t. supaya kaum mereka tidak diturunkan azab
# Sentiasa berdoa kepada Allah s.w.t. supaya memberi hidayah kepada kaum mereka
# Memiliki keazaman yang tinggi semasa berdakwah

## Lihat juga
# Nabi

## Rujukan
#  Kerajaan Arab Saudi Kementerian Hal Ehwal Islam, Wakaf, Dakwah dan Nasihat

## Nota kaki

__STATICREDIRECT__
__NOEDITSECTION__
Rumput Permaidani

***Axonopus fissifolius*** (Rumput Caratao, Rumput Permaidani, Rumput Louisiana di Amerika Syarikat; Rumput Mat, Rumput Permaidani Narrow-leaved, Rumput Permaidani Narrowleaf, Rumput Durrington di Australia; sinonim *Axonopus affinis*  Chase, *Paspalum fissifolium* Raddi) adalah sejenis rumput yang biasanya digunakan untuk padang kekal atau lanskap halaman rumah.

## Lihat juga
* Rumput

## Pautan luar
* (Bahasa Inggeris) Tropical Forages: ''Axonopus fissifolius''
* (Bahasa Inggeris) USDA Plants Profile: ''Axonopus fissifolius''
Shuttle Tebrau

**Shuttle Tebrau** merupakan sebuah perkhidmatan kereta api KTM Antarabandar yang disediakan oleh Keretapi Tanah Melayu, berterminalkan Kluang dan Singapura. Nombor kod bagi kereta api dari arah utara ke selatan ialah 63 dan 65, manakala yang dari selatan ke utara ialah 62 dan 64.

## Senarai stesen
Berikut merupakan senarai stesen dari utara ke selatan:

## Lihat juga
*KTM Antarabandar
*Keretapi Tanah Melayu

## Pautan luar
*Laman web rasmi KTMB
*Jadual waktu Shuttle Tebrau
Akta Sarbanes-Oxley

**Akta Sarbanes-Oxley 2002** Stature Amerika Syarikat, juga dikenali sebagai **Akta Penilaian semula Perakaunan Syarikat Awam dan Perlindungan Pelabur 2002** - *Public Company Accounting Reform and Investor Protection Act of 2002* dan biasanya dikenali sebagai **Sarbanes-Oxley**, **Sarbox** atau **SOX**, merupakan undang-undang Persekutuan Amerika Syarikat yang berkuat-kuasa pada 30 Julai 2002 sebagi tindak balas kepada beberapa skandal korporat dan perakaunan utama termasuk yang menjejaskan Enron, Tyco International, Adelphia Communications Corporation, Peregrine Systems dan WorldCom. Skandal sebegini yang menjejaskan pelabor berbilion dolar apabila harga saham syarikat terbabit runtuh, menggegarkan keyakinan umum mengenai pasaran sekuriti (pasaran modal). Dinamakan sempena pencadang, Senator Paul Sarbanes (D-MD) dan wakil rakyat Michael G. Oxley (R-OH), akta ini diluluskan oleh Dewan Perwakilan Amerika Syarikat menurut undi 334-90 dan oleh Senat Amerika Syarikat 99-0. Presiden George W. Bush menandatanganinya menjadi undang-undang, menyatakan ia termasuk "Pembentukan semula amalan perniagaan Amerika paling meluas semenjak masa Franklin D. Roosevelt - the most far-reaching reforms of American business practices since the time of Franklin D. Roosevelt."

## Rujukan

## Pautan luar
* The text of the law (PDF) U.S. Government Printing Office
* Signing Statement of George W. Bush 
* Study Pursuant to Section 108(d) of the Sarbanes-Oxley Act of 2002 on the Adoption by the United States Financial Reporting System of a Principles-Based Accounting System
PDRM FC

**Kelab Bola sepak Polis Diraja Malaysia** (Jawi: **کلب** **بولا سيڤق ڤوليس دراج مليسيا**) atau lebih dikenali sebagai **PDRM FC** (Selepas *PDRM FC Sdn Bhd* ditubuhkan pada tahun 2020, sebelum itu dikenali sebagai *PDRM FA*) merupakan bekas persatuan bola sepak dari tahun 1990 hingga tahun 2019 dan menjadi kelab bola sepak professional selepas dimiliki sepenuhnya oleh *PDRM FC Sdn Bhd* pada tahun 2020 yang mewakili Polis Diraja Malaysia. Kelab bola sepak ini bermain dalam kancah Liga Super Malaysia.

Pencapaian terbaik PDRM adalah pada  musim 2006/07 dimana pasukan ini telah menjuarai Liga Premier Malaysia buat kali pertama dalam sejarah pasukan sekaligus layak beraksi dalam Liga Super Malaysia pada musim berikutnya. Manakala pada tahun 2014 juga pasukan ini telah menambah trofi dengan memenangi kejuaraan ke-2 Liga Premier Malaysia. Bagi musim 2020, pasukan ini bersaing di Liga Super Malaysia dan akan menggunakan gelanggang Stadium KLFA.

## Penajaan

## Pemain
### Skuad Utama

## Pencapaian
### Domestik

### Belia

## Rekod
### Anugerah Kasut Emas

### Penjaring Terbanyak

## Bekas Pemain

### Tempatan
*  Mohd Nor Farhan Muhammad
*  Mohd Badhri Bin Mohd Radzi
*  Mohd Nizaruddin Yusof
*  B. Rajnikandh
*  Karim Pin
*  Abdul Rashid Hassan
*  Malek Awab

### Luar Negara

**2007/2008**

*  Hilary Echesa
*  John Mawalma Barasa
*  Ahmad Latiff Khamarudin
*  Mohd Noh Alam Shah
*  Michael Barasa
*  Budi Sudarsono
*  Ivan Jerkovic
*  Carlos Argusto Quinones
*  Michael Barasa
*  Agu Casmir

**2006/2007**

*  Hilary Echesa
*  John Mawalma Barasa
*  Bernard Shanggi
*  David Anas

**2006**
*  Willie Brown
*  David Anas

**2005**
*  David Ngan Gagbe
*  Glory Gaskie

**2003-2004**
*  David Anas
*  Theophilus Amoo

**1998**
*  Mast Opuene Onyanabo
*  El Mustapha Azour
*  Theophilus Amoo

**1994**
*  Martin Tierney
*  James Duffy
*  Barry McCorriston

**1993**
*  Marlon van der Sander
*  Paul Donnelly
*  Phil Stubbins

**1992**
*  John Saunders
*  Michael Roki
*  Dean Nicolaou

**1991**
*  Zhu Bao
*  Jia Xiaquan

**1990**
*  Peter Kummer
*  Miroslav Cater

## Jurulatih

* Sehingga: 7 Mac 2020

## Lihat juga
* ATM FA
Geografi Argentina

Argentina ialah sebuah negara di selatan Amerika Selatan, terletak di antara Andes di barat dan Lautan Atlantik di timur. Ia disempadani oleh Paraguay dan Bolivia di utara, Brazil dan Uruguay di timur laut dan Chile di barat.

Secara kasarnya Argentina boleh dibahagikan kepada tiga bahagian yang utama: tanah pamah subur di kawasan Pampas di sebelah utara yang terkenal dengan sektor pertaniannya serta kaum gaucho; tanah pamah beralun di Patagonia di sebelah selatan sehinggalah Tierra del Fuego; dan banjaran Andes di barat bersebelahan dengan negara Chile, dimana aras tertingginya ialah Cerro Aconcagua pada ketinggian 6,960 m.

Sungai-sungai yang utama termasuklah Sungai Paraguay, Bermejo, Colorado, Uruguay dan sungai terbesar iaitu Sungai Paraná. Dua sungai yang terakhir itu mengalir bersama-sama sebelum bertemu dengan Lautan Atlantik untuk membentuk muara Rio de la Plata (Sungai Perak). Iklim di Argentina secara keseluruhannya adalah sederhana dengan iklim-iklim bertentangan yang meliputi iklim subtropika di utara sehinggalah tandus atau gersang (sub-Antartika) jauh di selatan.
Politik Jepun

**Politik Jepun** berlangsung dalam rangka raja demokrasi berperwakilan berparlimen.

## Parlimen Jepun

Jepun mengamalkan sistem negara raja berperlembagaan berasaskan sistem British. Parlimen dwidewannya digelar *Kokkai* (国会). *Kokkai* terdiri daripada Dewan Perwakilan (衆議院,  *Shuugi-in,* 480 kerusi); dan Dewan Penasihat (参議院, *Sangi-in,* 242 kerusi). Warganegara Jepun yang berumur 20 tahun ke atas berhak mengundi.

Kabinet Jepun dianggotai Perdana Menteri dan Jemaah Menteri. Perdana Menteri merupakan salah seorang anggota *Kokkai* yang dilantik oleh rakan-rakan sejawatnya. Perdana Menteri berkuasa melantik menteri-menteri yang lain.

Parti Liberal Demokratik (LDP) memerintah sejak 1955 (kecuali 1993) dan ditubuhkan sebagai gabungan dua parti konservatif: parti Liberal dan parti Demokratik. LDP kini memerintah secara bersama dengan parti fahaman Buddha, Parti Komeito Baru. Parti-parti pembangkang termasuk Parti Demokratik, Parti Demokratik Sosial dan Parti Komunis.

Perdana Menteri terkini, Yoshide Suga, menganggotai parti LDP.

## Keluarga Diraja
Jepun memiliki sebuah keluarga diraja yang diketuai oleh seorang Maharaja, yang juga merupakan ketua negara Jepun. Namun, beliau hanya memainkan peranan dalam upacara-upacara istiadat dan tidak memiliki sebarang kuasa berkaitan dengan pentadbiran negara. Maharaja Jepun merupakan lambang  perpaduan negara dan rakyat Jepun. 

Maharaja pada masa ini adalah Akihito (明仁), maharaja yang ke 125. Beliau menaiki takhta setelah ayahnya, Hirohito, mangkat pada 7 Januari 1989. Beliau ditabalkan pada 12 November 1990. Anaknya, Tengku Mahkota Naruhito, berkahwin dengan orang biasa, Masako Owada, dan dikurniakan dengan seorang anak perempuan, Puteri Aiko.
Senarai Presiden Guinea-Bissau

Senarai ketua negara Guinea-Bissau sejak 1973.

## Senarai Ketua Negara [[Guinea-Bissau]]

## Lihat juga
* Guinea-Bissau
Budaya di Kuala Lumpur

Kuala Lumpur, ibu negara yang pelbagai budaya, merupakan pusat acara dan kegiatan kebudayaan Malaysia. Antara pusat-pusat budaya terpenting ialah Muzium Negara Malaysia yang terletak di sepanjang Lebuhraya Mahameru. Muzium Negara menawarkan pelbagai jenis koleksi seperti artifak dan lukisan yang dikumpul dari seluruh pelosok negara. Muzium ini melambangkan kekayaan warisan dan sejarah kebudayaan negara.

Satu lagi tempat penghargaan seni ialah Dewan Filharmonik Kuala Lumpur. Dewan konsert klasik ini menampilkan pentas berbentuk kotak kasut yang dilengkapi kemudahan terkini serta rekabentuk canggih dan tempat duduk yang selesa. Dewan ini dijadikan ibu pejabat Orkestra Filharmonik Malaysia (*Malaysian Philharmonic Orchestra*, MPO) yang menampilkan barisan pemuzik antarabangsa yang mengagumkan, mempersembahkan konsert semasa, konsert *chamber* dan persembahan tradisi kebudayaan.

Satu lagi kebanggaan Malaysia, Istana Budaya merupakan salah satu daripada sepuluh tempat teater paling tercanggih di dunia. Teater ini merupakan yang pertama di Asia bagi memasang kelengkapan canggih yang setanding dengan Dewan Albert Diraja di London. Apabila bersiar dalam dewan, pengunjung dapat menikmati warisan budaya Malaysia. Bangunan teater dihiasi dengan ukiran kayu berbentuk bunga dan daun serta marmar Langkawi. Galeri Seni Petronas, pusat pameran seni halus yang elegan dari seluruh dunia, terletak di Pusat Bandaraya Kuala Lumpur (KLCC). Platform Ruangan Eksperimental (*Experimental Space*) dalam galeri tersebut bertujuan meningkatkan inovasi dan eksperimentasi seni. Galeri Seni Negara juga menjadi landasan menunjukkan koleksi seni yang menonjol dan untuk menyemai kesedaran seni di kalangan masyarakat.

Pentas Seni KL (*the Kuala Lumpur Performing Arts Centre*, KLPac) di Sentul West juga adalah pusat penting untuk seni persembahan, khususnya teater dan muzik (pusat ini juga membolehkan perembahan filem). Pusat ini menempatkan terbitan tempatan yang mengagumkan dan sekian lama menjadi penyokong utama seniman persembahan bebas dari temaptan dan serantau. Antara acara-acara utamanya ialah pesta muzik "KL Sing Song 2006" yang menampilkan penyanyi-penggubah Malaysia dari pelbagai latar kebudayaan, dari Semenanjung dan Malaysia Timur, melalui dua hari persembahan dan bengkel mengasah bakat. Pesta ini adalah sebuah acara penting dalam KL Festival pertama pada tahun 2006.
Revolusi Texas

**Revolusi Texas** atau **Perang Kemerdekaan Texas** merupakan satu peperangan yang berlaku pada 2 Oktober, 1835 sehingga 21 April, 1836 di antara Mexico dan Texas yang merupakan sebahagian daripada negeri Mexico iaitu Coahuila y Tejas. Permusuhan antara kerajaan Mexico dan para peneroka Amerika di Texas (yang dikenali sebagai orang Texas) bermula dengan Siete Leyes pada tahun 1835, apabila Presiden Mexico dan Jeneral Antonio López de Santa Anna membubarkan Perlembagaan Mexico 1824 dan mengistiharkan perlembagaan anti-persekutuan yang baru bagi mengantikannnya. Kekacauan kemudian meletus di seluruh Mexico, dan perang bermula di Texas pada 2 Oktober, 1835, dengan Pertempuran Gonzales. Kejayaan-kejayaan awal orang Texas adalah di La Bahia dan San Antonio kemudian menghadapi kekalahan teruk di tempat yang sama beberapa bulan kemudian.

Perang tamat di Pertempuran San Jacinto di mana Jeneral Sam Houston mengetuai Tentera Texas bagi mencapai kemenangan dalam masa 18 minit ke atas sepasukan tentera Mexico di bawah arahan Santa Anna, yang kemudian ditawan dalam pertempuran ini. Kesudahannya, peperangan menghasilkan penubuhan Republik Texas.

## Lihat juga
* Sejarah Texas
* Senarai peperangan Revolusi Texas

## Rujukan

* 
* 
* Davis, William C., *Lone Star Rising: The Revolutionary Birth of the Texas Republic,* Free Press (2004) ISBN 0-684-86510-6
* 
* 
* 
* 
* 
* Lord, Walter, *A Time to Stand,*; Lincoln: University of Nebraska Press (1961) ISBN 0-8032-7902-7
* 
* Nofi, Albert A., *The Alamo and The Texas War for Independence,* Da Capo Press (1992) ISBN 0-306-81040-9
* 
* 

## Bacaan lanjut
* 
*
Sejarah Pyongyang

Pada tahun 1955, sebuah desa kuno besar di kawasan P'yŏngyang bernama Kǔmtan-ni dikorek oleh ahli arkeologi yang menemui pendudukan prasejarah dari zaman tembikar Chǔlmun dan Mumun.

Menurut legenda, kota ini diasaskan pada tahun 2333 SM dengan nama *Wanggŏmsŏng* (; ) dan menjadi sebuah bandaraya utama pada zaman Gojoseon.

Pada tahun 108 SM, China Dinasti Han menawan Gojoseon dan ibu negara Komanderi Lelang terletak berhampiran Pyongyang. Lelang kekal sebagai sebuah kota kara komersial dan kebudayaan yang penting sehingga diranapkan oleh kerajaan Goguryeo yang berkembang pada tahun 313. 

Goguryeo berpindah ke ibu negerinya di sini pada tahun 427. China Dinasti Tang dan Silla bersekutu lalu menumbangkan Goguryeo pada tahun 668. Pada tahun 676, Pyongyang dirampas oleh Silla tetapi meninggalkannya di sempadan dengan Balhae sehingga dinasti Goryeo, apabila kota ini dibangkitkan semula sebagai *Sŏgyŏng* (; ; "Ibu Kota Barat") meskipun tidak pernah dijadikan ibu negeri Goryeo. Kota ini menjadi ibu wilayah P'yŏngan pada dinasti Joseon, ibu wilayah P'yŏngan Selatan sejak tahun 1896 dan melalui zaman pemerintahan Jepun.

Pada tahun 1945, pemerintahan Jepun berakhir dan Pyongyang diduduki tentera Soviet, lalu menjadi ibu negara sementara Republik Rakyat Demokratik Korea yang baru ditubuhkan pada tahun 1948 dan hendak menawan semula ibu negara rasminya pada masa itu iaitu Seoul. Pyongyang nyrais ranap dalam Perang Korea, apabila diduduki tentera Korea Selatan untuk masa yang singkat. Selepas perang, bandaraya ini dibina semula dengan cepatnya dengan bantuan Soviet, maka banyak bangunan dibina berteraskan seni bina Stalinis.

## Rujukan
Ekspres Wau

**Ekspres Wau** merupakan nama kereta api KTM Antarabandar yang disediakan oleh Keretapi Tanah Melayu, berterminalkan Kuala Lumpur dan Tumpat. Nombor kod bagi kereta api dari Kuala Lumpur ke Tumpat ialah 16, manakala yang sebaliknya ialah 17.

## Senarai stesen

## Lihat juga
*Keretapi Tanah Melayu
*KTM Antarabandar

## Pautan luar
*Laman web rasmi KTMB
*Jadual waktu Ekspres Wau
Persatuan Penterjemah Malaysia

**Persatuan Penterjemah Malaysia** (bahasa Inggeris: *Malaysian Translators Association*) atau singkatnya **PPM** ialah sebuah badan profesional sukarela yang ditubuhkan di bawah naungan Dewan Bahasa dan Pustaka (DBP). PPM ialah ahli pemerhati pertubuhan Persekutuan Penterjemah Dunia (*International Federation of Translators* atau FIT) sejak tahun 2008.

PPM didaftarkan pada 4 Oktober 1979 dan telah mengaktifkan kegiatan yang berkaitan dengan penterjemahan secara kolektif di kalangan penterjemah/jurubahasa dan editor profesional di Malaysia. Sehingga kini, PPM mempunyai seramai lebih daripada 1,200 orang penterjemah/jurubahasa dan editor profesional dari pelbagai bidang. Persatuan profesional ini diketuai oleh Prof. Emeritus Dr. Abdullah Hassan.

Berpangkalan di Kuala Lumpur, antara tujuan asas persatuan ini termasuklah mempererat dan memperkukuh kerjasama di antara para penterjemah demi memperbaik dan meningkatkan mutu terjemahan mereka serta memberi sumbangan positif terhadap usaha untuk memperbanyak bahan bacaan dalam Bahasa Melayu yang meliputi semua bidang ilmu.

Pengasas/ Presiden Persatuan Peterjemah Malaysia yang pertama ialah Prof. Emeritus Muhammad Haji Salleh, iaitu pada tahun 1979. Sebelum itu Pesatuan ini dikenali sebagai Kumpulan Penterjemah Malaysia.

## Lihat juga
*Persekutuan Penterjemah Dunia (FIT)
*Institut Terjemahan & Buku Malaysia

## Pautan luar
*[www.malaysiantranslatorsassoc.com Laman rasmi Persatuan Penterjemah Malaysia]
*Laman rasmi Persatuan Penterjemah Malaysia (lama)
*Jurnal Penterjemah, diterbitkan oleh Persatuan Penterjemah Malaysia

## Nota kaki
Sejarah Johor Bahru

Tanjung Puteri, nama asal Johor Bahru, diasaskan pada tahun 1855 oleh **Temenggong Daeng Ibrahim** (Raja Temenggung Tun Daeng Ibrahim), bapa kepada Sultan Abu Bakar Daeng Ibrahim, seorang Sultan yang amat dikenang. Pada awalnya, ia merupakan sebuah perkampungan nelayan Melayu. Sultan Abu Bakar menamakannya sebagai "Johor Bahru" sewaktu baginda mengisytiharkannya sebagai ibu kota kerajaan pada tahun 1866, susulan daripada peralihan pusat kerajaan dari Teluk Belanga di Singapura.

Sultan Abu Bakar berketurunan daripada Temenggong Abdul Rahman, seorang ketua tempatan yang telah menandatangani perjanjian penyewaan pulau Singapura dengan Sir Stamford Raffles dari pihak British pada tahun 1819. Sebahagian besar daripada kemakmuran Johor pada masa kini boleh dikesan secara langsung daripada kejayaan Sultan Abu Bakar memujuk pengusaha-pengusaha British dan Cina untuk melabur dalam bidang pertanian di jajahan baginda. Sultan Abu Bakar menunjukkan kecenderungan tinggi dalam perancangan kerajaannya. Oleh sebab itu, pada hari ini kita dapat melihat perkaitan antara bandaraya Johor bahru dengan Baginda Almarhum Sultan Abu Bakar, seumpamanya Muzium Sultan Abu Bakar dan Masjid Sultan Abu Bakar.

Johor Bahru telah menyaksikan beberapa peristiwa bersejarah negara terutamanya penubuhan UMNO (*United Malays National Organisation*), sebuah parti politik yang terbesar di Malaysia, pada tahun 1946. Sejak merdeka, Johor Bahru telah mengalami kemajuan yang amat pesat di bawah pemerintahan kerajaan pusat Malaysia.

Pada 1 Januari 1994, Johor Bahru diisytiharkan sebagai sebuah bandaraya, yang mana Dato' Hashim Yahya menjadi Datuk Bandar Johor Bahru yang pertama.
Sejarah Batu Pahat

Bandar ini mendapat nama dari 'batu yang dipahat' yang berkait dengan serangan askar Siam pada abad ke-15. Kesan-kesan sejarah ini masih terdapat di Minyak Beku. Menurut catatan Sejarah Melayu, pada 1456, Laksamana Awi Di Chu telah berkhemah di Batu Pahat sebelum menyerang Melaka. Masih terdapat sebuah perigi purba di Kampung Minyak Beku.

Sumber lain pula menyatakan Portugis mengambil batu-batu dari Batu Pahat untuk membina kota A Famosa di Bandar Hilir, Melaka. Batu-batu tersebut telah dipahat dan diangkut ke Melaka.

**Bandar Penggaram** mendapat nama dari aktiviti nelayan yang menggaram ikan-ikan yang banyak ditangkap dan tidak laku dipasarkan. Ikan-ikan ini lebih baik dijadikan ikan kering.

Pada 1893, Dato Bentara Luar iaitu Mohamad Salleh bin Perang  telah mengasaskan bandar Batu Pahat yang mendapat perintah dari Sultan Abu Bakar Daeng Ibrahim, Johor.

## Rujukan
2065

:*Rencana ini adalah berkenaan dengan tahun 2065. Bagi kegunaan lain, sila lihat [[2065 (nombor)]].*

**2065 ** merupakan tahun biasa yang bermula pada hari Khamis dalam kalendar Gregory.

## Peristiwa

## Peristiwa yang diramalkan dan dijadualkan

## Kematian

## Rujukan
Sejarah Kulai

Kulai masih merupakan sebuah hutan liar pada tahun 1892. Orang terawal yang menerokai Kulai ialah Huang Guo Mao yang pulang ke China untuk mengambil banyak orang Cina supaya dapat menjalankan kerja penerokaan dan pembinaan.

Pada tahun 1902, Tan Yoke Fong dari China Selatan tiba di Kulai dan menerokai Pekan Baru Kulai (bahasa Cina: *Xin Jie Chang*). Fu Wen Zhang dari Melaka juga melibatkan diri dalam kerja penerokaan Pekan Baru serta Taman Kluang yang seluas 4,000 ekar. Pada tahun 1910, Ngu Wan Zhi tiba di Kulai dan membeli tiga buah pondok daripada seorang penghuni Melayu. Beliau memajukan tanah itu menjadi lima buah pondok. Kemudian, pondok-pondok itu dibina semula menjadi lima belas buah rumah kedai atap sederet. Kebanyakan kedai ini dijadikan perniagaan kedai kopi atau menjual petrol.

Pada tahun 1937, sepuluh buah rumah kedai batu dua tingkat sederet (iaitu kedudukan Klinik Kulai sekarang) serta sederet rumah kedai di hadapannya dibina oleh Fu Teck Hui dan Fu Teck Nan. Dengan terbinanya bangunan-bangunan yang lain, terbentuklah pekan Kulai. 

;Perang Dunia II dan selepas
Pada tahun 1941, semasa Perang Dunia II, pihak British membakar kedua-dua baris rumah kedai itu. Ketika tentera Jepun tiba, mereka mengebom dan memusnahkan pekan Kulai. Selepas Jepun menyerah kalah, bangunan-bangunan termusnah ini dibina semula menjadi kedai-kedai papan dua tingkat.

Pada tahun 1947, terjadinya kebakaran kali kedua di Kulai yang melibatkan kedai-kedai yang berada di tapak bangunan Majlis Amanah Rakyat (MARA) sekarang. Melebihi dua puluh buah kedai termusnah. Ini diikuti oleh kebakaran kali ketiga pada tahun 1960 yang memusnahkan Kedai Runcit Seng Fat yang terletak di dalam kawasan pasar lama. Sepuluh tahun kemudian pada tahun 1970, tujuh buah kedai dan empat buah rumah di Jalan Pasar pula dijilat api.

;Kebakaran-kebakaran terbesar
Bagaimanapun, kejadian kebakaran yang paling dahsyat berlaku pada kali kelima dan keenam, iaitu pada 4 Julai 1981 dan 29 Ogos 1981. Melebihi seratus buah bangunan termusnah dalam kebakaran-kebakaran tersebut. Setelah berlakunya kebakaran-kebakaran ini, sebanyak 21 buah kedai makan  dan 7 buah kedai getah telah menamatkan perniagaan mereka. Menurut Feng Syui, kedua-dua jenis perniagaan ini tidak sesuai dijalankan di kawasan-kawasan itu. Selain itu, sewa kedai antara RM2,000 hingga RM5,000 sebulan juga terlalu tinggi untuk memperoleh sebarang keuntungan. 

Mengikut kajian Feng Syui, Kulai adalah sebidang tanah yang makmur. Bangunan-bangunan yang terbakar itu kini digantikan dengan 7 buah bank, 8 buah kedai emas, 9 buah syarikat kewangan dan lebih kurang 50 buah kedai menjual kereta. Kini, hanya tertinggal sebuah kedai makan yang paling lama dalam sejarah Kulai, iaitu Kedai Makan Yan Yan Loi. Kedai tersebut telah dibina pada dekad 1940-an dan pernah merupakan kedai yang terkenal di Johor dan Singapura.

Sejak kebakaran terakhir di Kulai, pelbagai aspek, khususnya dari segi pembinaan dan perkembangan, telah bertambah maju. Tidak lama kemudian, tempat ini telah dijadikan tapak perindustrian yang baru. Ini telah mendatangkan banyak manfaat kepada penghuni-penghuni  tempatan.
Sejarah Kota Bharu

Kota Bharu telah dibuka dengan rasminya pada tahun 1844 oleh DYMM Sultan Muhammad II sebagai ibu negeri Kelantan yang baru bagi menggantikan Kota Saba yang tidak lagi sesuai untuk dijadikan pusat pentadbiran negeri kerana selalu diancam dengan banjir. Baginda telah bersemayam di sebuah istana yang digelar "Kota Bharu" sempena kota yang baharu dibuka oleh baginda. Walau bagaimanapun, tidak lama kemudian, istana Kota Bharu tersebut telah ditukar nama kepada Istana Balai Besar ekoran kekeliruan yang timbul di antara nama tempat dan juga nama sebuah istana.

Sejak itu, Kota Bharu telah mengalami proses urbanisasi yang pesat dan menjadi tumpuan penduduk. Hari ini, Kota Bharu telah muncul sebagai bandar terbesar di Pantai Timur Malaysia dengan jumlah penduduk melebihi 400,000 orang. 

Penduduk Kota Bharu sememangnya amat kaya dengan budaya yang sungguh unik. Lantaran itu, pada 25 Julai 1991, ibu negeri Kelantan ini telah diisytiharkan sebagai kota budaya oleh DYMM Sultan Ismail Petra. Manakala pada 1 Oktober 2005, ibu negeri Kelantan ini telah diisytiharkan sebagai sebuah bandaraya Islam dengan gelaran "Kota Bharu Bandaraya Islam".

Kota Bharu juga ialah tapak pendaratan angkatan tentera pencerobohan Jepun pada 8 Disember 1941 semasa Perang Dunia Kedua.
PKNS FC

**Kelab Bola Sepak Perbadanan Kemajuan Negeri Selangor**, atau lebih dikenali sebagai **PKNS F.C.** (English: *Selangor State Development Corporation Football Club*), merupakan sebuah kelab bola sepak yang bertapak di Petaling Jaya, Selangor sehingga tahun 2019 sebelum berpindah di Shah Alam, Selangor. Kelab ini merupakan salah sebuah pasukan yang bertanding dalam Liga Super Malaysia. Kelab ini cukup dikenali dalam Liga Malaysia dan pemain-pemain terkenal seperti Allahyarham Mokhtar Dahari dan Santokh Singh pernah mewakili kelab ini. Kelab ini kemudiannya telah diberi nafas baharu dan dijenamakan serta dikenali sebagai **[[Selangor F.C. II]]** hasil pergabungan serta ditukar-fungsi sebagai pasukan simpanan bola sepak untuk **[[Selangor F.C.]]** bermula tahun 2020. 

Tidak seperti di England, pasukan simpanan di Malaysia bermain didalam sistem piramid bola sepak yang sama dengan pasukan pertama mereka dan bukannya liga yang terpisah. Namun, pasukan simpanan tidak boleh bermain dibahagian yang sama dengan pasukan pertama mereka. Oleh itu, pasukan ini tidak layak untuk naik pangkat ke Liga Super Malaysia, bahagian dimana pasukan induk mereka bertanding. Pasukan simpanan juga tidak lagi dibenarkan memasuki pertandingan piala.

Pasukan ini secara rasmi dikenali sebagai Selangor F.C. II setelah dipromosikan didalam laman web rasmi kelab Selangor F.C.. Sebagai Liga Bola Sepak Malaysia, badan pentadbir peraturan sistem bola sepak Liga Bola Sepak Malaysia melarang pasukan simpanan mempunyai nama yang berbeza daripada pasukan induk mereka.

## Rekod
### Pertandingan domestik
**Liga**
* Liga FAM Malaysia: 1979, 2000
* Liga Premier Malaysia: 2011

## Bekas Pemain
### Tempatan
* Rudie Ramli
* Mokhtar Dahari
* Santokh Singh
* Mohd. Khairi Zainuddin

### Luar Negara
* Roman Chmelo

## Pengurus

## Jurulatih
Sejarah Finland

Finland mempunyai sejarah yang bergelora. Sejak 1154, negara ini telah menjadi sebahagian Kerajaan Sweden. Sewaktu abad ke-18, negara ini telah diduduki oleh tentera Rusia sebanyak dua kali. Pada 1808, Finland telah ditakluki tentera Maharaja Rusia Alexander I dan kemudiannya kekal sebagai Grand Duchy berautonomi di bawah Empayar Rusia sehinggalah akhir tahun 1917. 

Era 1860-an telah menyaksikan kebangkitan semangat nasionalisme rakyat Finland dan kelahiran pergerakan *[[Pergerakan Fennomans|Fennomans]]*. Pada 6 Disember 1917, iaitu beberapa bulan selepas Revolusi Bolshevik di Rusia, Finland telah mengisyhtiharkan kemerdekaannya. Walaupun begitu, negara ini hanya mencapai kemerdekaan secara rasmi pada 3 Januari 1918 dan pertelingkahan sempadan telah diselesaikan selepas Perjanjian di Tartu ditandatangani pada 1920. Namun demikian, ancaman Kesatuan Soviet tidak berakhir disitu sahaja. Sewaktu Perang Dunia II, Finland telah menentang Kesatuan Soviet sebanyak dua kali: pertamanya pada Perang Musim Sejuk antara 1939–1940 dan Perang Sambungan antara 1941–1944. Pada 1944, Finland sekali lagi diserang kali ini dari pihak tentera Jerman dalam Perang Laplands 1944-1945, dimana tentera Finland berjaya mengusir tentera Jerman dari sebelah Utara Finland. Selepas perang tamat, kerajaan Finland telah memetarai beberapa perjanjian dengan jirannya yang besar iaitu kesatuan Soviet antara 1947-1948 serta menyerahkan wilayah-wilayahnya iaitu Karelia, Salla dan Petsamo kepada negara tersebut.

Selepas perang, Finland berada dalam keadaan yang merbahaya sebagai negara penampan (*buffer state*) antara kuasa besar komunis Kesatuan Soviet dan negara-negara demokratik yang lain di Eropah. Oleh itu pada 1948, negara ini terpaksa menandatangani perjanjian Finland–Soviet iaitu Perjanjian Persahabatan, Kerjasama, dan Bantuan secara Bersama, yang juga dikenali sebagai Perjanjian YYA. Perjanjian ini adalah penting untuk memastikan kewujudan Finland sebagai sebuah negara kapitalis demokrasi. Pada asasnya dalam perjanjian ini, Finland mesti kekal sebagai sebuah negara neutral sewaktu Perang Dingin dan membendung sebarang serangan terhadap Kesatuan Soviet melalui Finland.

Era pasca-perang telah menyaksikan pembangunan ekonomi yang pesat dan kestabilan politik di Finland. Negara yang dulunya hampir musnah akibat perang yang berpanjangan telah bangkit menjadi sebuah ekonomi yang sangat kompetitif dan berteknologi tinggi. Walaupun ia mempunyai perhubungan yang tidak baik dengan Kesatuan Soviet, negara ini merupakan salah satu rakan dagangannya yang utama. Oleh itu kejatuhan Kesatuan Soviet pada 1991 telah memberi tamparan yang hebat kepada ekonomi Finland. Namun demikian, dalam masa yang singkat negara ini telah pulih kembali.Malah pada 1995 negara ini telah diterima untuk menyertai Kesatuan Eropah. Kini, Finland dianggap sebagai sebuah negara yang sangat maju terutamanya dalam penggunaan Internet dan industri telefon bimbit. Selain itu, negara ini cukup terkenal dengan sistem pendidikan dan sistem sosial yang cemerlang.
Tindouf

**Tindouf** () ialah bandar utama, dan sebuah komun di Wilayah Tindouf, Algeria, berhampiran dengan sempadan Mauritania, Sahara Barat dan Maghribi. Komune ini mempunyai penduduk sekitar 160,000, tetapi banci dan anggaran penduduk tidak mengira pelarian Sahrawi, menjadikan populasi pada banci 2008 45,966, meningkat daripada 25,266 pada tahun 1998, memberikan bandar itu kadar pertumbuhan penduduk tahunan sebanyak 6.3%.

## Rujukan

## Pautan luar